जे कुतै अज्ज ए नईं औंदा तां ? तां मेरा सुरग किन्ना कछ हा।"ए सोच सोची ओ रोटी दे कम्मे-काजे खुब्बी गेई रोटी खुआई दुद्दै दा गलास लेई माधो दे कमरे जान लगदी ऐ पर किश भलखोए दी, थोड़े थोड़े चिरै परैंत अग्गे पिच्छैं दिखदी ऐ खीर दुदै दा गलास इक पासै रक्खिऐ गोरी की अपना कछ बठाई लेआ ते पिछले दिना इक इक गल्ल सुनान लगदा ऐ। गले की हार, कन्ना की झुमके हत्था की कंगन आपू गै पुआई पुछदा, "गोरी तुम्मी मिगी कदी चेता करदी ही तेरा जी कियां लगदा हा ?" पर गोरी की तां कोई सप करदी गेदा प्यार सच्चा ऐ झूठा नईं इस गरीबी ने इदे पर इक काली चादर पाई दित्ती जिदे करी कोई होर रंग नईं बजोए दा।" गोरी की ठेकेदारै दे प्यारै च कोई(स्थिरता) टिकाऊ पन नईं बजोआ उदे च इक चंचलता ही ओ बरसाती नाला नईं इक बिशाल दरिया ए जड़ा न कदी सुकदा ना कदी मुकदा ऐ। मैं इक सोह्ल ते पवित्र आत्मा ने विश्वास-घात कीता मिगी इदी सजा मिलनी गै चाई दी। गोरी ने ए सोचदे गै दुदै दा गलास अपने हत्थै च लेई लाया ते गट गट करदी सारा दुद्ध पी गेई। माधो गोरी दे कम्मा गी दिखदा गै रेया। सारा दुद्ध पीने परैन्त उदे सरस्वती पी चली अज्ज मैं किन्नी प्रसन्न आं। तुसें खरा कीता जे अज्ज गै घर आए जिस करी मैं इक बड्डा पाप नईं करी सकी। मिगी माफ करेओ.....मैं..... आखदे आखदे उदी जीभ बन्द होई गेई। माधो घबराया घरा दा निकली माऊ की सुनाया बापू की आला दित्ता सारे किट्ठे होए माधो दा भ्रा देसी वैदे की लेई आया पर वैदै नैं उदे मुएं पर चादर देई दित्ती सारे नीठी मुंडी पाई अत्थरूं केरन लगे। माधो की अल्लै बी सनोए दा हा, "मिगी माफ करी देओ..., मिगी माफ करी देयो।"